APSTIPRINĀTS

ar Ērgļu novada PII „Pienenīte”

vadītājas L. Šmites

27.08.2020 Rīkojumu Nr. 1-14/36

Ērgļu novada Ērgļu pagastā

IEKŠĒJIE NOTEIKUMI
Ērgļi

2020.gada 27.augustā Nr. 3/2020

**Kārtība, kādā izglītības iestādē notiek “Covid-19” infekcijas izplatības ierobežošana pirmskolas izglītības iestādē”.**

Izdoti saskaņā ar Ministru kabineta noteikumi Nr. 360
Rīgā 2020. gada 9. jūnijā (prot. Nr. 40 32. §)

Epidemioloģiskās drošības pasākumi Covid-19 infekcijas izplatības ierobežošanai”, un SPKC ieteikumiem

1. Kārtība nosaka Ērgļu novada pirmsskolas izglītības iestādes “Pienenīte” (turpmāk – Iestāde) darbinieki, izglītojamo vecāku, aizbildņu, citu pilnvaroto personu (turpmāk – vecāki) un nepiederošu personu uzturēšanās kārtību Iestādē (turpmāk – kārtība) ievērojot epidemioloģisko situāciju “COVID-19” laikā.
2. Kārtības mērķis ir mazināt infekcijas slimības “COVID-19” izplatīšanās iespēju Iestādē.
3. **Mājas karantīnas un izolācijas nosacījumu ievērošana un veselības uzraudzība**
4. Iestādē netiek pieļauta personu ar elpceļu infekcijas slimību pazīmēm klātbūtne.
5. Iestādes darbiniekiem, vecākiem un bērniem ir pienākums ievērot pašizolācijas, mājas karantīnas un izolācijas noteikumus saskaņā ar MK noteikumiem Nr.360 “Epidemioloģiskās drošības pasākumi Covid-19 infekcijas izplatības ierobežošanai”
6. Izglītojamā vecākiem vai likumiskajiem pārstāvjiem nekavējoties jāinformē Iestādes atbildīgā persona, ja izglītojamajam konstatēts Covid-19 infekcija.
7. Ja Iestādē vai sabiedrībā paaugstināsies inficēšanās risks ar Covid-19 infekciju, tad būs nepieciešama medicīniskā sejas maska.
8. **Rīcība, ja ir aizdomas vai tiek atklāts infekcijas gadījums iestādē**
9. Ja Iestādes darbiniekam, veicot darba pienākumus, parādās akūtas elpceļu infekcijas slimības pazīmes (drudzis, klepus, elpas trūkums):
	1. darbinieka pienākums ir nekavējoties pārtraukt darba pienākumu veikšanu un doties mājās:
	2. telefoniski informēt Iestādes atbildīgo personu:
	3. sazināties ar ģimenes ārstu, lai vienotos par turpmāko ārstēšanas režīmu:
	4. ja ir iespējams kontakts ar citiem cilvēkiem Iestādē vai sabiedriskajā transportā, darbinieks lieto sejas masku vai mutes un deguna aizsegu:
	5. darbinieks var atgriezties darbā tikai ar ārsta norādījumu (kad ārsts ir noslēdzis darbnespējas lapu).
10. Ja izglītojamajam, atrodoties Iestādē, parādās akūtas elpceļu infekcijas slimības pazīmes (drudzis, klepus, elpas trūkums), Iestāde:
	1. izolē izglītojamo atsevišķā telpā;
	2. nodrošina tā paša pieaugušā, kas kontaktējās ar izglītojamo pirms tam, klātbūtni,
	3. izglītojamais lieto sejas masku vai deguna un mutes aizsegu, bet darbinieks – medicīnisko sejas masku;
	4. sazinās ar izglītojamā vecākiem vai likumiskajiem pārstāvjiem, kas nekavējoties ierodas pēc izglītojamā.
	5. vecāki telefoniski kontaktējas ar savu ģimenes ārstu;
	6. izglītojamais atgriezīsies Iestādē saskaņā ar ārstējošā ārsta norādījumiem.
11. Ja darbiniekam vai izglītojamam Iestādē ir konstatēti nopietni veselības traucējumi, tiek izsaukts Neatliekamās medicīniskās palīdzības dienests
12. Ja akūtas elpceļu infekcijas pazīmes konstatētas diviem vai vairāk izglītojamiem un ir radušās aizdomas par grupveida saslimšanu, Iestāde rīkojas atbilstoši Iestādes infekcijas slimību ierobežošanas kārtībai, izolē izglītojamos, nodrošinot pieaugušā klātbūtni, lieto sejas maskas un mutes/deguna aizsegus atsilstoši iepriekš minētajam, sazinās ar izglītojamā vecākiem vai likumiskajiem pārstāvjiem un nodrošina informācijas sniegšanu telefoniski Slimību profilakses un kontroles centra (turpmāk – SPKC) attiecīgās reģionālās nodaļas epidemiologam.
13. Ja izglītojamam vai Iestādes darbiniekam tiks konstatēta Covid-19 infekcija, un šis gadījums būs epidemioloģiski saistīts ar konkrēto Iestādi, SPKC epidemiologi noteiks īpašus pretepidēmijas pasākumus atbilstoši konkrētajai situācijai un sniegs individuālas rekomendācijas Iestādes vadībai, iesaistītajām personām, kā arī lems par karantīnas noteikšanas nepieciešamību atsevišķai klasei vai iestādei.
14. Iestādes vadītājam ir pienākums pildīt SPKC norādījumus. Iestādes vadītājs par šo faktu un saņemtajiem SPKC norādījumiem informē iestādes dibinātāju, savukārt dibinātāja pārstāvis – Izglītības kvalitātes valsts dienestu (e-pasts: ikvd@ikvd.gov.lv) par faktu, ja Iestādei tiek noteikta karantīna.
15. **Distancēšanās pasākumi**
16. Visiem jāievēro uzturēšanās kārtība bērnudārzā un tās teritorijā, ietverot distancēšanās un higiēnas prasības.
17. Iestādē norīkota atbildīgā persona, kura koordinē noteikto prasību un vadlīniju ieviešanu un uzraudzību.
18. Iestādē izstrādāts rīcības plāns, ja pasliktinās epidemioloģiskā situācija.
19. Pie iestādes vārtiem un apmeklētājiem redzamās vietās ir izvietotas skaidri salasāmas norādes – ievērot 2 m distanci no pārējām personām.
20. Iestādes vadītājs nosaka kārtību mācību darba organizēšana.
21. Saziņai ar izglītojamo vecākiem tiek izmantots tālrunis, Skolvadības sistēma “E-klase”;
22. Iestāde organizē izglītojamo pieņemšanu un nodošanu vecākiem vai likumiskajiem pārstāvjiem pie garderobes durvīm nododot bērnu skolotājai, veicinot iespēju distancēties.
23. Adaptācijas periodā vecāki ar bērniem atrodas tikai iestādes āra teritorijā.
24. Lai nodrošinātu distancēšanās iespēju, Iestādē katra grupa mācību procesu vada savā grupas telpā. Sportu un mūziku apmeklē ar 5 minūšu pārtraukumu starp iepriekšējās grupas un nākamās grupas nodarbību;
25. Trešdienu rītu nodarbības starp divām grupām tiek organizētas sporta zālē, kur tiek ievēroti piesardzības pasākumi, ievērojot distanci starp abu grupu bērniem.
26. Organizējot ārpusstundu aktivitātes, tai skaitā bērnu pulciņus vai nodarbības ar dažādu grupu un pieaicinātiem skolotājiem vai pulciņu vadītājiem, Iestāde izvērtē un mazina riskus, paredzot distancēšanās un higiēnas prasību īstenošanu.
27. Iestāde skaidro, (sadarbojoties ar izglītojamo vecākiem vai likumiskajiem pārstāvjiem) organizē (nosakot iekšējo regulējumu), un pēc iespējas mazina izglītojamo vairākkārtēju došanos ārpus Iestādes teritorijas dienas ietvaros.
28. **Higiēnas nodrošināšana**
29. Iestādē ir noteikta kārtība epidemioloģiskās drošības un higiēnas prasību ievērošanai.
30. Iestāde nodrošina visiem izglītojamajiem, darbiniekiem, pakalpojumu sniedzējiem un citiem iestādes apmeklētājiem iespēju ievērot roku higiēnu.
31. Atrodoties Iestādē, jālieto maiņas apavi. Pēc apavu maiņas jāmazgā rokas.
32. Iestādē ir izvietota darbiniekiem un izglītojamiem pieejama, skaidri salasāma informācija ar atgādinājumu par higiēnu, tai skaitā tualetes telpās: “Bieži un rūpīgi mazgā rokas ar ūdeni un ziepēm, īpaši pēc sabiedrisko vietu apmeklēšanas, pirms ēšanas, pirms pieskaršanās sejai, pēc tualetes apmeklējuma!
33. Iestādē nodrošina darbiniekus iespēju robežās ar rakstāmpiederumiem un to nenodošanu no vienas personas citai.
34. Iestādes telpu un aprīkojuma tīrīšanas un dezinfekcija tiek nodrošināta pēc iestādes vadītājas apstiprināta plāna ievērojot Ministru kabineta noteikumus un SPKC ieteikumus, pastiprinātu uzmanību pievēršot koplietojuma telpām.
35. Iestādē regulāri vēdina telpas.
36. Iestādē māca izglītojamos pareizi mazgāt rokas:
	1. Bieži un rūpīgi jāmazgā rokas ar ūdeni un ziepēm, īpaši pirms un pēc ēšanas, pēc tualetes apmeklējuma un pēc pastaigas ārā.
	2. Roku mazgāšana jāveic vismaz 20 sekundes.
	3. Roku nosusināšanai lieto vienreiz lietojamos dvieļus vai stingri kontrolē, lai izglītojamie lietotu dvieļus atbilstoši individuālajam marķējumam.
37. Ēdināšana iestādē tiek organizēta grupu telpās.
38. Grupās rotaļlietas tiek mazgātas katru dienu.
39. Bērnu gultas izvieto tālāk vienu no otras, pēc iespējas ievērojot principu “galva pret kājām”.
40. Kārtība var tikt papildināta, izmaiņu veikšanas nepieciešamību nosaka LR pastāvošās likumdošanas izmaiņas un no tā izrietošo izmaiņu nepieciešamība, terminoloģijas novecošana vai izmaiņas iestādes funkcijās, grozījumus kārtībā var ierosināt pedagogi un iestādes padome. Visas izmaiņas kārtībā apstiprina vadītāja.
41. Iestādes vispārējās epidemioloģiskās drošības prasības par higiēnas prasību ievērošanu ir pieejamas izglītojamo vecākiem vai likumiskajiem pārstāvjiem un citām personām grupas vecāku mapē..
42. Prasības tiek publiskotas arī Ērgļu novada mājaslapā [www.ergli.lv](http://www.ergli.lv)
43. Pielikumā grupas vecāku parakstīti apliecinājumi par iepazīšanos ar “Kārtība, kādā izglītības iestādē notiek “Covid-19” infekcijas izplatības ierobežošana pirmskolas izglītības iestādē”.

Sagatavoja : R.Šeibe